О Т Ч Е Т

ЗА ДЕЙНОСТТА ПРЕЗ 2019 ГОДИНА

 Съгласно приетата Програма за 2019 година Народно Читалище „ Христо Ботев-97“ е едно от основните културно-образователни средища, с ясно изразени действия за превръщането му в информационен и обществен център, повишаващо качеството на живот на отделната общност. Читалището е инициатор за организиране и провеждане на забележителни инициативи от местен, регионален мащаб.

Работихме за това Читалището да се възприема като пример за устойчива културна институция с мисията да съхрани и развие традиционните ценности на нацията. Да предадем за бъдещото младо поколение всичко, което сме запазвали през годините, да запалим у тях любовта към народното творчество, фолклора и самодейността. Прилагани бяха нови форми за привличане и работа с различните възрастови и етнически групи от населението.

 Основни направления в дейността на читалището:

1,БИБЛИОТЕЧНА ДЕЙНОСТ

 Една от основните задачи на Читалището е поддържането на Библиотеката, чиято мисия е да бъде посредник между информацията и отделния потребител.

 Читалището разполага с добре обзаведена библиотека с детски отдел и заемна за възрастни. Библиотеката разполага с компютър 1 брой, което видимо не е достатъчно , няма интернет. Програмата не е достатъчна за модернизирането на библиотеката в читалището и да подпомогне приобщаването на гражданите към глобалното информационно общество.

 През 2019г. в библиотеката не са постъпвали нови книги. В края на годината библиотечния фонд е 3725 тома научно- популярна художествена и детска литература, която задоволява потребностите на учащите и населението от специализирана и художествена литература.

2, КУЛТУРНО МАСОВА ДЕЙНОСТ

 Изпълнени са мероприятията от културния календар на селото за 2019 г, Към Читалището работи самодейния състав- Женска певческа група за руски песни, за стари градски песни и за революционни песни. Действащата група се включва активно в местните и общински празници, което е доказателство, че Читалището заема своето място за съхранението и популяризирането на народните традиции.

 Независимо от достигнатите добри резултати, трябва да продължи търсенето на нови форми, за откриване отглеждане и изява на творческите заложби у децата и възрастните чрез участието им в читалищните колективи.

 Отбелязани бяха бележити дати и годишнини, свързани с историята ни. Чествани бяха национални празници и празници от обичайно обредния календар на българите и ромите.

Организиран и проведен беше традиционният празник на селото.

3, ЛЮБИТЕЛСКО ХУДОЖЕСТВЕНО ТВОРЧЕСТВО

 Съществена част от дейността на читалището през отчетния период е свързана с развитието и подпомагането на любителското художествено творчество. Читалището е най- естествения мост между миналото и съвремието и ролята му при създаването, укрепването и възпроизвеждането на традиците е незаменима.

4, ФИНАНСОВА ОБЕЗПЕЧЕНОСТ

 През 2019 г. средствата на финансиране дейността на Читалището са получавани въз основа на договор съгласно чл.26 а, ал.3, от ЗНЧ. Същите са разходвани и отчетени съгласно изискванията на Бюджета на Република България за 2019 г. Допълнително финансиране е получено от членски внос.

5, МАТЕРИАЛНА БАЗА

 Читалищното настоятелство полага грижи на добър стопанин по отношение на материалната база. Сградният фонд е в добро общо състояние.

6, ОРГАНИЗАЦИОННА ДЕЙНОСТ

 Проведени са 3 броя заседания на Настоятелството, на които са разглеждани следните по- важни въпроси:

* Одобряване на културен календар за 2019г.
* Организиране празника на селото
* Финансови въпроси и др.

Дейността на Читалищното Настоятелство е насочена към търсене на нови форми за и до финансиране на културните мероприятия в селото.

 Читалищното настоятелство и служителите на читалището работихме активно за изпълнение на Годишната програма за развитие на читалището.

Нашата работа спомогна за опазване и съхраняването на културно- историческото наследство, подпомагане развитието любителското художествено творчество, опазване и обогатяване на библиотечната наличност, подпомагане на образователния процес и обогатяване културния живот в селото.

 Изпълнението на Годишната програма даде съществен принос за постигане на интегриран подход за развитие на образованието и културата и превръщането на читалището в духовен и съвременен център, привлекателно място за хората.

 Председател Нч:---------------

 СПИСЪК НА НАСТОЯТЕЛСТВОТО

2019г.

 1.Петко Димитров Василев

 2.Пенка Кирчева Петрова

 3.Богдан Асенов Асенов

СПИСЪК НА ПРОВЕРИТЕЛНАТА КОМИСИЯ

1. Иванка Русева Димитрова
2. Евгения Манолова Ганева
3. Вероника Стойчева Тодорова

Секретар: Диана Станева Тодорова